Diari Oficial de la Generalitat Valenciana


Sumari del DOGV 9245, del 29-12-2021 (2021/12241)

RESOLUCIÓ de 23 de desembre de 2021, de la directora general del Canvi Climàtic de concessió de les ajudes previstes en els Plans d'Impuls en el Medi Ambient-Canvi Climàtic (PIMA-CC), per a l'exercici de 2021-2022.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9245

Data del DOGV
:   29-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12526


Data del document
:   23-12-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 23 de desembre de 2021, de la directora general del Canvi Climàtic de concessió de les ajudes previstes en els Plans d'Impuls en el Medi Ambient-Canvi Climàtic (PIMA-CC), per a l'exercici de 2021-2022. [2021/12018]  
Per Resolució de 4 d'octubre de 2021, de la consellera d'Agricultura, Desenvolupament Rural, Emergència Climàtica i Transició Ecològica, es convoquen ajudes previstes en els plans d'impuls en el medi ambient-canvi climàtic (PIMA-CC), per a l'exercici de 2021-2022, sent el procediment de concessió d'ajudes el de concurrència competitiva, d'acord amb el que es disposa en l'apartat 1 de l'article 22 de la Llei 38/2003, de 17 de novembre, general de subvencions, i en els articles 164 a 167 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Vistes les sol·licituds presentades pels ajuntaments de la Comunitat Valenciana i, després del tràmit d'esmena de la sol·licitud, l'òrgan instructor ha emés informe sobre el compliment dels requisits exigits en l'obtenció de la condició de beneficiari, indicant que no figuren en el procediment, ni s'han tingut en compte, altres fets ni altres al·legacions i proves que les adduïdes pels sol·licitants.  
  
La Comissió de Valoració, constituïda d'acord amb el que s'estableix en l'apartat huité-4 de la Resolució de 4 d'octubre de 2021, vist l'informe de l'instructor, ha procedit a avaluar les sol·licituds d'acord amb els criteris de valoració establits en apartat huité-5 de la indicada Resolució, i ha procedit a emetre la proposta de concessió en la qual es concreta i motiva el resultat de l'avaluació efectuada. D'acord amb el que s'estableix en les bases novena i desena de l'Ordre 12/2021, de 20 de juliol, de la consellera d'Agricultura, Desenvolupament Rural, Emergència Climàtica i Transició Ecològica, no són subvencionables les sol·licituds que hagen obtingut menys de 40 punts i, considerant que l'import global màxim establit en la convocatòria és inferior a l'import total de les ajudes resultants, la Comissió de Valoració ha procedit a prorratejar entre els beneficiaris l'import global proporcionalment a la puntuació obtinguda per cadascun d'aquests.  
  
Vista la proposta de concessió de la Comissió de Valoració i la proposta de resolució elevada per l'òrgan instructor amb la conformitat de la Subdirecció General de Canvi Climàtic, per delegació de la consellera d'Agricultura, Desenvolupament Rural, Emergència Climàtica i Transició Ecològica, segons la base onzena-2 de l'Ordre 12/2021, de 20 de juliol, DOGV de 23 d'agost, resolc  
  
Primer  
Concedir les ajudes convocades per Resolució de 4 d'octubre de 2021, de la consellera d'Agricultura, Desenvolupament Rural, Emergència Climàtica i Transició Ecològica, en els plans d'impuls en el medi ambient-canvi climàtic (PIMA-CC), per a l'exercici de 2021-2022, per un import global de 2.000.000,00 ?, als ajuntaments que s'assenyalen en l'annex I, amb expressió de la valoració obtinguda i de la quantia de l'ajuda.  
  
Segon  
Desestimar les ajudes als sol·licitants que s'assenyalen en l'annex II per no esmenar la sol·licitud en el termini concedit o, si és el cas, haver obtingut una puntuació inferior als 40 punts.  
  
Tercer  
Autoritzar el pagament del 25 % de la subvenció concedida, com a bestreta sense garantia prèvia, per l'import que, per a cada beneficiari, es relaciona en l'annex III, amb càrrec el crèdit de la línia de subvenció S1028, del capítol VII, programa pressupostari «442.60 Canvi Climàtic», aplicació 16.81.41.111.52.1, dels pressupostos de la Generalitat per a l'exercici 2021.  
  
Quart  
La sol·licitud del segon pagament de la subvenció, dirigida a la Direcció General de Canvi Climàtic, podrà realitzar-se una vegada l'actuació estiga executada. En tot cas la data límit per a presentar la sol·licitud de pagament de la subvenció és el 31 d'octubre de 2022. La sol·licitud de pagament haurà d'anar acompanyada de la documentació justificativa establida en l'apartat desé de la Resolució de 4 d'octubre de 2021, de la consellera d'Agricultura, Desenvolupament Rural, Emergència Climàtica i Transició Ecològica.  
  
Contra la present resolució, es podrà interposar un recurs potestatiu de reposició davant l'òrgan que va dictar la resolució, en el termini d'un mes a comptar des de l'endemà que tinga lloc la notificació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu en el termini de dos mesos comptats des de l'endemà de la notificació, de conformitat amb el que s'estableix en els articles 10, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 23 de desembre de 2021.- La directora general del Canvi Climàtic: Celsa Monrós Barahona.